पाएं अपने शहर की ताज़ा ख़बरें और फ्री ई-पेपरडाउनलोड करें
दुश्मन देश पाकिस्तान अपनी हरकतों से बाज नहीं आने वाला है। एक बार फिर देश में घुसने की नापाक हरकत की गई। सोमवार देर रात BSF जवानों ने भारतीय सीमा में घुसने की कोशिश कर रहे पाकिस्तान घुसपैठिए को ढेर किया। इसके बाद इलाके का चप्पा-चप्पा खंगाला, लेकिन कुछ नहीं मिला।
सैन्य सूत्रों के अनुसार, BSF की 103 बटालियन फिरोजपुर सेक्टर में भारतीय सीमा पर गश्त पर थी। इस दौरान फेंसिंग के पास जवानों ने संदिग्ध गतिवििध देखी। जवानों ने सीमा की तरफ बढ़ रहे पाकिस्तानी को ललकारा, लेकिन वह माना नहीं और भारतीय सीमा में घुस गया। तब BSF जवानों ने फायरिंग की, जिसमें वह मारा गया।
BSF जवानों ने मौके पर पहुंचकर शव को कब्जे में लिया और इलाके का चप्पा-चप्पा खंगाला। तलाशी के दौरान घुसपैठिए से 30 रुपए की पाकिस्तानी करेंसी बरामद की। जवानों ने मामले की सूचना आला अधिकारियों को भी दी। इसके बाद पाक रेंजर्स को शव ले जाने को कहा गया, लेकिन उन्होंने डेड बॉडी लेने से इंकार कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn